शहद में बहुत कम मात्रा में हाइड्रोजन परॉक्साइड होता है, तो यह कोमलता से आपके बालों का कलर हल्का (लाइट) करता है। नेचुरल सॉल्यूशन बनाने के लिए 1 से 2 बड़े चम्मच (21 से 23 ग्राम) शहद एक कप पानी (237ml) में मिलाएं। बालों को और ज्यादा पोषण देते हुए कलर लाइट (हल्का) करने के लिए आप पानी की जगह ऑलिव ऑयल (जैतून का तेल) इस्तेमाल कर सकते हैं। ऑलिव नमी देता है और इसमें भी कोमल लाइटनिंग एजेंट्स होते हैं इसलिए यह शहद के साथ अच्छा काम करता है। जब शहद और पानी पूरी तरह से मिल, तब साफ हाथों से अपने बालों पर मिश्रण की मालिश करें। आप इसे उन हिस्सों पर लगा सकते हैं जहाँ आप हल्के (लाइट) कलर के बाल देखना चाहते हैं।  शहद को बालों पर कंघे की मदद से अच्छे से फैला लें ताकि वह हर जगह बराबरी से लग जाए। अगर आपके बाल मोटे हैं तो अपने बालों को 4 भागों में बांट लें: 2 ऊपरी और 2 निचले। इस से शहद को बराबर मात्रा में फैलाना आसान हो जाएगा। अपने बालों पर शहद का मिश्रण पूरी तरह से लगाने के बाद इसे बालों का कलर हल्का (लाइट) करने के लिए 30 से 60 मिनट तक का पर्याप्त समय दें। अगर आप चाहें तो, ज्यादा बेहतर परिणाम के लिए आप अपने सिर पर शॉवर कैप पहनकर मिश्रण को रात भर रहने दे सकते हैं।  शहद को रात भर छोड़ने से यह मॉइस्चराइजिंग (moisturizing), कंडीशनिंग (conditioning) मास्क (mask) की तरह काम करेगा। सुबह आपके बाल पहले से कई ज्यादा मुलायम होंगे! अगर आपको शॉवर कैप के निकल जाने का डर है, तो शॉवर कैप पहनने के बाद आप एक तौलिया या रेशम का स्कार्फ़ लपेट सकते। जब आप शहद को अपने बालों से धोने के लिए तैयार हों तब अपने रोजाना के शैम्पू से उन्हें धो लें। उसके बाद एक अच्छा कंडीशनर इस्तेमाल करें और अपने बालों को हवा में सूखने दें। अगर शहद धोने के बाद आपके बाल चिपचिपे लगें तो, उन्हें शैम्पू से धो लें। ऐसा कंडीशनर लगाने से पहले करें
Stir the honey into some water. Apply the mixture to your hair. Allow the mixture to sit on your hair for up to 1 hour. Rinse the honey from your hair and condition it.